title: 2012/491/ЕС: Решение на Съвета от 23 юли 2012 година относно позицията, която да бъде взета от Европейския съюз в рамките на Комитета на посланиците АКТБ—ЕС, относно пренасочването на част от неразпределените средства от 10-ия европейски фонд за развитие за сътрудничеството между държавите от АКТБ

text:
               31.8.2012

               BG

               Официален вестник на Европейския съюз

               L 234/1

         РЕШЕНИЕ НА СЪВЕТА
   от 23 юли 2012 година
   относно позицията, която да бъде взета от Европейския съюз в рамките на Комитета на посланиците АКТБ—ЕС, относно пренасочването на част от неразпределените средства от 10-ия европейски фонд за развитие за сътрудничеството между държавите от АКТБ
   (2012/491/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 209, параграф 2 във връзка с член 218, параграф 9 от него,
   като взе предвид Вътрешното споразумение между представителите на правителствата на държавите членки, заседаващи в рамките на Съвета, относно мерките, които трябва да се вземат, и процедурите, които трябва да се следват за изпълнение на Споразумението за партньорство АКТБ—ЕО (1), и по-специално член 1 от него,
   като взе предвид предложението на Европейската комисия,
   като има предвид, че:

               (1)

               Споразумението за партньорство между членовете на групата държави от Африка, Карибите и Тихоокеанския басейн, от една страна, и Европейската общност и нейните държави членки, от друга страна, подписано в Котону на 23 юни 2000 г. (2), беше изменено за първи път в Люксембург на 25 юни 2005 г. (3) и повторно изменено в Уагадугу на 22 юни 2010 г. (4) („Споразумението за партньорство АКТБ—ЕС“). Второто изменение се прилага временно от 31 октомври 2010 г.

               (2)

               С член 15 от Споразумението за партньорство АКТБ—ЕС се създава Съвет на министрите АКТБ—ЕС с правомощия за вземане на решения в съответствие със Споразумението за партньорство АКТБ—ЕС.

               (3)

               В съответствие с параграф 6 от приложение Iб към Споразумението за партньорство АКТБ—ЕС Комитетът на посланиците АКТБ—ЕС, като действа от името на Съвета на министрите АКТБ—ЕС, може да пренасочва средства между разпределените суми, предвидени в параграф 2 от същото приложение, с цел да се отговори на програмните изисквания, свързани с една такава разпределена сума.

               (4)

               Остатъкът от средствата, налични по финансовия пакет на 10-ия европейски фонд за развитие (ЕФР) за сътрудничество между държавите от АКТБ, е недостатъчен, за да отговори на програмните изисквания, които възникнаха в рамките на неговия средносрочен преглед. Необходимо е 195 млн. евро от неразпределените средства от 10-ия ЕФР да се прехвърлят към финансовия пакет за сътрудничество между държавите от АКТБ, за да се позволи финансирането на действия въз основа на съществуващите приоритети както на ЕС, така и на държавите от АКТБ, включително предоставяне на допълнителни средства за Механизма за подкрепа на мира в Африка в размер на 100 млн. евро.

               (5)

               Съюзът следва да определи позицията, която взема в рамките на Комитета на посланиците АКТБ—ЕС относно пренасочването на част от неразпределените средства на 10-ия ЕФР в полза на предназначените средства за сътрудничеството между държавите от АКТБ,

         ПРИЕ НАСТОЯЩОТО РЕШЕНИЕ:
   Член 1
   Позицията, която Европейският съюз взема в рамките на Комитета на посланиците АКТБ—ЕС относно пренасочването на част от неразпределените средства на 10-ия европейски фонд за развитие за сътрудничеството между държавите от АКТБ, се основава на проекта за решение на Комитета на посланиците АКТБ—ЕС, приложен към настоящото решение.
   Формални и малки промени в проекта на решение могат да бъдат договаряни, без да е необходимо изменение на настоящото решение.
   Член 2
   С цел подкрепа на усилията на Африканския съюз и регионалните организации в отговор на предизвикателствата за сигурността в Африка 100 млн. евро от преразпределението на финансови средства в размер на 195 млн. евро се заделят за Механизма за подкрепа на мира в Африка.
   Член 3
   Настоящото решение влиза в сила в деня на неговото приемане.

      Съставено в Брюксел на 23 юли 2012 година.

            За Съвета

            Председател

         C. ASHTON

      (1)  ОВ L 317, 15.12.2000 г., стр. 376.

      (2)  ОВ L 317, 15.12.2000 г., стр. 3.

      (3)  Споразумение за изменение на Споразумението за партньорство между членовете на групата държави от Африка, Карибите и Тихоокеанския басейн, от една страна, и Европейската общност и нейните държави членки, от друга страна, подписано в Котону на 23 юни 2000 г. (ОВ L 209, 11.8.2005 г., стр. 27).

      (4)  Споразумение за второ изменение на Споразумението за партньорство между членовете на групата държави от Африка, Карибите и Тихоокеанския басейн, от една страна, и Европейската общност и нейните държави-членки, от друга страна, подписано в Котону на 23 юни 2000 г. и изменено за първи път в Люксембург на 25 юни 2005 г. (ОВ L 287, 4.11.2010 г., стр. 3).

      ПРОЕКТ НА
      РЕШЕНИЕ № …/2012 НА КОМИТЕТА НА ПОСЛАНИЦИТЕ АКТБ—ЕС
      от …
      относно пренасочването на част от неразпределените средства от 10-ия европейски фонд за развитие за сътрудничеството между държавите от АКТБ
      КОМИТЕТЪТ НА ПОСЛАНИЦИТЕ АКТБ—ЕС,
      като взе предвид Споразумението за партньорство между членовете на групата държави от Африка, Карибите и Тихоокеанския басейн, от една страна, и Европейската общност и нейните държави членки, от друга страна, подписано в Котону на 23 юни 2000 г. (1) и изменено за първи път в Люксембург на 25 юни 2005 г. (2) и повторно изменено в Уагадугу на 22 юни 2010 г. (3) („Споразумението за партньорство АКТБ—ЕС“), и по-специално параграф 6 от приложение Iб към него,
      като има предвид, че:

                  (1)

                  Неразпределените средства от 10-ия европейски фонд за развитие (ЕФР), предназначени за сътрудничество между държавите от АКТБ, са недостатъчни, за да се отговори на програмните изисквания, които възникнаха в резултат от средносрочния преглед на сътрудничеството между държавите от АКТБ в рамките на 10-ия ЕФР.

                  (2)

                  За да продължи да се осигурява бърза и ефикасна реакция в отговор на ситуации на военни конфликти в Африка, е необходимо представянето на допълнителни средства за Механизма за подкрепа на мира в Африка.

                  (3)

                  За да се позволи финансирането на приоритетите на АКТБ и на ЕС, необходимата сума следва да бъде прехвърлена от неразпределените средства от 10-ия ЕФР към финансовия пакет за сътрудничество между държавите от АКТБ.

                  (4)

                  Уместно е Комитетът на посланиците АКТБ—ЕС да приеме настоящото решение незабавно,

            ПРИЕ НАСТОЯЩОТО РЕШЕНИЕ:
      Член 1
      Сътрудничество между държавите от АКТБ
      Сума в размер на 195 млн. евро се прехвърля от неразпределените средства от 10-ия ЕФР към финансовия пакет за сътрудничество между държавите от АКТБ в съответствие с целите, определени в членове 11, 28, 29 и 30 от Споразумението за партньорство АКТБ—ЕС.
      Член 2
      Искане за финансиране
      В съответствие с член 12б, буква а) от приложение IV към Споразумението за партньорство АКТБ—ЕС Комитетът на посланиците на АКТБ отправя искане към Комисията за финансиране на дейностите, предложени съответно от ЕС и групата държави от АКТБ, и по-специално за предоставяне на допълнително финансиране за Механизма за подкрепа на мира в Африка в размер на общо 100 млн. евро с цел подкрепа на усилията на Африканския съюз и регионалните организации в отговор на предизвикателствата за сигурността в Африка.
      Настоящото решение влиза в сила в деня на приемането му.

         Съставено в … на

               За Комитета на посланиците АКТБ—ЕС

               Председател

         (1)  ОВ L 317, 15.12.2000 г., стр. 3.

         (2)  Споразумение за изменение на Споразумението за партньорство между членовете на групата държави от Африка, Карибите и Тихоокеанския басейн, от една страна, и Европейската общност и нейните държави членки, от друга страна, подписано в Котону на 23 юни 2000 г. (ОВ L 209, 11.8.2005 г., стр. 27).

         (3)  Споразумение за второ изменение на Споразумението за партньорство между членовете на групата държави от Африка, Карибите и Тихоокеанския басейн, от една страна, и Европейската общност и нейните държави-членки, от друга страна, подписано в Котону на 23 юни 2000 г. и изменено за първи път в Люксембург на 25 юни 2005 г. (ОВ L 287, 4.11.2010 г., стр. 3).


title: Решение (ЕС) 2017/1215 на Комисията от 23 юни 2017 година за установяване на критерии за присъждане на екомаркировката на ЕС на промишлени и институционални детергенти за съдомиялни машини (нотифицирано под номер С(2017) 4228) (Текст от значение за ЕИП. )

text:
                  12.7.2017

                  BG

                  Официален вестник на Европейския съюз

                  L 180/16

            РЕШЕНИЕ (ЕС) 2017/1215 НА КОМИСИЯТА
      от 23 юни 2017 година
      за установяване на критерии за присъждане на екомаркировката на ЕС на промишлени и институционални детергенти за съдомиялни машини

            (нотифицирано под номер С(2017) 4228)

      (текст от значение за ЕИП)
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕО) № 66/2010 на Европейския парламент и на Съвета от 25 ноември 2009 г. относно екомаркировката на ЕС (1), и по-специално член 8, параграф 2 от него,
      след консултация със Съвета по екомаркировка на Европейския съюз,
      като има предвид, че:

                  (1)

                  Съгласно Регламент (ЕО) № 66/2010 екомаркировката на ЕС може да се присъжда на продукти, които през целия си жизнен цикъл имат намалено въздействие върху околната среда.

                  (2)

                  В Регламент (ЕО) № 66/2010 е предвидено да се определят специални критерии за екомаркировката на ЕС за всяка група продукти.

                  (3)

                  С Решение 2012/720/ЕС на Комисията (2) бяха определени екологичните критерии и свързаните с тях изисквания за оценка и проверка на промишлени и институционални детергенти за съдомиялни машини, валидни до 14 ноември 2016 г.

                  (4)

                  С цел да се отчетат съвременните тенденции на пазара и иновациите в последващия период, се счита за целесъобразно да се установи преразгледан набор от екологични критерии за тази продуктова група.

                  (5)

                  Преразгледаните критерии, както и съответните изисквания за оценка и проверка, следва да бъдат валидни за период от шест години, считано от датата на нотифициране на настоящото решение, като се вземе предвид иновационният цикъл за тази група продукти. Посочените критерии имат за цел да популяризират продукти, които имат намалено въздействие върху водните екосистеми, съдържат намалено количество опасни вещества, постигат търсения с тях резултат при препоръчаните температури и способстват за минимализирането на отпадъците чрез наличието на по-малко опаковки.

                  (6)

                  От съображения за правна сигурност Решение 2012/720/ЕС следва да бъде отменено.

                  (7)

                  Следва да бъде предоставен преходен период за производителите, на чиито продукти е присъдена екомаркировката на ЕС за промишлени и институционални детергенти за съдомиялни машини въз основа на критериите, определени в Решение 2012/720/ЕС, така че те да разполагат с достатъчно време, за да приспособят своите продукти към преразгледаните критерии и изисквания.

                  (8)

                  Предвидените в настоящото решение мерки са в съответствие със становището на Комитета, създаден съгласно член 16 от Регламент (ЕО) № 66/2010,

            ПРИЕ НАСТОЯЩОТО РЕШЕНИЕ:
      Член 1
      Групата продукти „промишлени и институционални детергенти за съдомиялни машини“ включва детергенти за съдомиялни машини, подобрители на изплакването или препарати за предварително накисване, които попадат в обхвата на Регламент (ЕО) № 648/2004 на Европейския парламент и на Съвета (3) и които се търгуват и са предвидени за употреба от специализиран персонал за съдомиялни машини за професионална употреба.
      Тази група продукти включва многокомпонентни системи, състоящи се от повече от един компонент за съставянето на цялостен детергент. Многокомпонентните системи могат да включват повече продукти, като например препарати за предварително накисване и подобрители на изплакването, като те се изпитват като цяло.
      Тази група продукти не включва детергентите за съдомиялни машини, предназначени за домакински съдомиялни машини, детергенти, предназначени за употреба в миялни машини за медицински изделия или в специални машини за хранително-вкусовата промишленост.
      Спрейове, които не се дозират с автоматични помпи, се изключват от обхвата на тази група продукти.
      Член 2
      За целите на настоящото решение се прилагат следните определения:

                  1)

                  „входящи вещества“ означава вещества, добавени умишлено, както и странични продукти и онечиствания от суровини, които са в крайната формулировка на продукта [(включително водоразтворимо фолио, ако е използвано)];

                  2)

                  „първична опаковка“ означава:

                              а)

                              за единични дози в опаковка, която е предвидено да се отстранява преди употреба — обвивката на индивидуалната доза и опаковката, която е предвидено да представлява най-малката единица стока за продажба на крайния ползвател или потребител на мястото на покупката, включително етикета, когато е приложимо;

                              б)

                              за всички други типове продукти — опаковката, предвидена така, че да представлява най-малката единица стока за продажба на крайния ползвател или потребител на мястото на покупката, включително етикета, когато е приложимо;

                  3)

                  „микропластмаси“ означава частици с размер под 5 mm от неразтворима макромолекулна пластмаса, получена чрез един от следните процеси:

                              а)

                              процес на полимеризация, като например полиадиция, поликондензация или друг сходен процес, при който се използват мономери или други изходни вещества;

                              б)

                              химическа промяна на естествени или синтетични макромолекули;

                              в)

                              микробна ферментация;

                  4)

                  „наноматериал“ означава естествен, съпътстващ или произведен материал, съдържащ частици в необвързано състояние или под формата на агрегат или агломерат, при което външният размер в едно или повече измерения на поне 50 % от общия брой частици е в обхвата 1—100 nm (4).

            Член 3
      За да получи екомаркировката на ЕС съгласно Регламент (ЕО) № 66/2010, даден детергент за миялни машини спада към групата продукти „промишлени и институционални детергенти“, определена в член 1 от настоящото решение, и удовлетворява критериите, както и съответните изисквания за оценяване и удостоверяване, определени в приложението.
      Член 4
      Критериите за групата продукти „промишлени и институционални детергенти“ и свързаните с тях изисквания за оценка и проверка, са валидни шест години, считано от датата на нотифициране на настоящото решение.
      Член 5
      За административни цели кодовият номер на групата продукти „промишлени и институционални детергенти“ е „038“.
      Член 6
      Решение 2012/720/ЕС се отменя.
      Член 7
      1.   Чрез дерогация от член 6 заявленията за присъждане на екомаркировката на ЕС на продукти, попадащи в групата продукти „промишлени и институционални детергенти“, които са подадени преди датата на нотифициране на настоящото решение, се оценяват в съответствие с условията, определени в Решение 2012/720/ЕС.
      2.   Заявленията за присъждане на знака за екомаркировка на ЕС на продукти, попадащи в групата продукти „промишлени и институционални детергенти“, които са подадени в срок от два месеца от датата на нотифициране на настоящото решение, могат да се основават на критериите, формулирани в Решение 2012/720/ЕС, или на критериите, формулирани в настоящото решение. Тези заявления се оценяват в съответствие с критериите, на които се основават.
      3.   Лицензите за екомаркировка на ЕС, предоставени в съответствие с критериите, определени в Решение 2012/720/ЕС, могат да се използват в продължение на 12 месеца след датата на нотифициране на настоящото решение.
      Член 8
      Адресати на настоящото решение са държавите членки.

         Съставено в Брюксел на 23 юни 2017 година.

               За Комисията

            Karmenu VELLA

               Член на Комисията

         (1)  ОВ L 27, 30.1.2010 г., стр. 1.

         (2)  Решение 2012/720/ЕС на Комисията от 14 ноември 2012 г. за установяване на екологични критерии за присъждане на екомаркировката на ЕС за промишлени и институционални детергенти за автоматични съдомиялни машини (ОВ L 326, 24.11.2012 г., стр. 25).

         (3)  Регламент (ЕО) № 648/2004 на Европейския парламент и на Съвета от 31 март 2004 г. относно детергентите (ОВ L 104, 8.4.2004 г., стр. 1).

         (4)  Препоръка на Комисията 2011/696/ЕС от 18 октомври 2011 г. относно определението за наноматериали (ОВ L 275, 20.10.2011 г., стр. 38).

         ПРИЛОЖЕНИЕ

            РАМКОВИ РАЗПОРЕДБИ

            КРИТЕРИИ ЗА ЕКОМАРКИРОВКА НА ЕС

            Критерии за присъждане на екомаркировката на ЕС за промишлени и институционални детергенти за съдомиялни машини

         КРИТЕРИИ

                     1.

                     Токсичност за водни организми

                     2.

                     Биоразградимост

                     3.

                     Устойчиво снабдяване с палмово масло, масло от палмови ядки и техните производни

                     4.

                     Изключени и ограничени вещества

                     5.

                     Опаковка

                     6.

                     Годност за употреба

                     7.

                     Автоматична система за дозировка

                     8.

                     Информация за потребителя

                     9.

                     Информация, отбелязана на екомаркировката на ЕС

               ОЦЕНКА И ПРОВЕРКА
         а)   Изисквания

         В рамките на всеки критерий са посочени съответните специални изисквания за оценка и проверка.
         Когато от заявителя се изисква да представи пред компетентните органи декларации, документация, анализи, протоколи от изпитвания или други доказателства за съответствие с критериите, те могат да произлизат от заявителя и/или от неговия(те) доставчик(ци), според случая.
         Компетентните органи отдават предпочитание на свидетелствата, които са издадени от органи, акредитирани съгласно съответния хармонизиран стандарт за лабораториите за изпитване и калибриране, както и на проверките от органи, които са акредитирани съгласно съответния хармонизиран стандарт за органи, сертифициращи продукти, процеси и услуги. Акредитацията се извършва в съответствие с Регламент (ЕО) № 765/2008 на Европейския парламент и на Съвета (1).
         Когато е целесъобразно, могат да бъдат използвани методи на изпитване, различни от посочените за даден критерий, в случай че компетентният орган, разглеждащ заявлението, ги приеме за еквивалентни.
         Когато е целесъобразно, компетентните органи могат да изискат придружаваща документация и да извършват независими проверки или посещения на място.
         Предварително условие е продуктът да отговаря на всички съответни законови изисквания на държавата или държавите, на чийто пазар е предназначен да бъде предлаган. Заявителят трябва да декларира, че продуктът удовлетворява това изискване.
         Списъкът с базата данни на съставките на детергентите (списъкът DID), който е на разположение на уебсайта за екомаркировката на ЕС, съдържа най-използваните входящи вещества във формулировката на детергентите и козметичните продукти. Този списък се използва за получаване на данни за изчисляването на критичния обем на разреждане (CDV) и за оценката на биоразградимостта на входящите вещества. По отношение на веществата, които не са включени в списъка DID, са дадени указания за това как да се изчисляват или екстраполират съответните данни.
         Списък на всички входящи вещества се предоставя на компетентния орган, като се посочва търговското наименование (ако има такова), химичното наименование, CAS номер, DID номер, входящото количество, функцията и формата, налични във формулировката на крайния продукт (включително водоразтворимо фолио, ако се използва).
         Посочват се консервантите и оцветителите, независимо от концентрацията им. Други входящи вещества се посочват при концентрация от 0,010 % тегловни или над нея.
         Всички входящи вещества, налични под формата на наноматериали, се посочват ясно в списъка с думата „нано“ в скоби.
         За всяко включено в списъка входящо вещество се предоставят информационни листове за безопасност (ИЛБ) в съответствие с Регламент (ЕО) № 1907/2006 на Европейския парламент и на Съвета (2). Когато няма ИЛБ за дадено вещество, тъй като то е част от смес, заявителят предоставя ИЛБ за сместа.
         б)   Измервателни прагове

         Спазването на екологичните критерии се изисква за всички входящи вещества, както е указано в таблица 1.

            Таблица 1

            Прагови равнища, приложими за входящи вещества по критерий за промишлени и институционални детергенти за съдомиялни машини (тегловни проценти)

                     Наименование на критерия

                     Повърхностноактивни вещества

                     Консерванти

                     Оцветителни агенти

                     Други (напр. ензими)

                     Токсичност за водни организми

                     ≥ 0,010

                     Без ограничения (*1)

                     Без ограничения (*1)

                     ≥ 0,010

                     Биоразградимост

                     Повърхностноактивни вещества

                     ≥ 0,010

                     Не се прилага

                     Не се прилага

                     Не се прилага

                     Органични вещества

                     ≥ 0,010

                     Без ограничения (*1)

                     Без ограничения (*1)

                     ≥ 0,010

                     Устойчиво снабдяване с палмово масло

                     ≥ 0,010

                     Не се прилага

                     Не се прилага

                     ≥ 0,010

                     Изключени или ограничени вещества

                     Посочени изключени и ограничени вещества

                     Без ограничения (*1)

                     Без ограничения (*1)

                     Без ограничения (*1)

                     Без ограничения (*1)

                     Опасни вещества

                     ≥ 0,010

                     ≥ 0,010

                     ≥ 0,010

                     ≥ 0,010

                     SVHC (вещества, пораждащи сериозно безпокойство)

                     Без ограничения (*1)

                     Без ограничения (*1)

                     Без ограничения (*1)

                     Без ограничения (*1)

                     Консерванти

                     Не се прилага

                     Без ограничения (*1)

                     Не се прилага

                     Не се прилага

                     Оцветителни агенти

                     Не се прилага

                     Не се прилага

                     Без ограничения (*1)

                     Не се прилага

                     Ензими

                     Не се прилага

                     Не се прилага

                     Не се прилага

                     Без ограничения (*1)

               РЕФЕРЕНТНА ДОЗА
         Следната доза се приема за референтна доза за изчисленията с цел документиране на съответствието с критериите за екомаркировка на ЕС и за изпитване на почистващите свойства:
         Най-високата доза, препоръчана от производителя за получаването на 1 литър воден разтвор на измиващ препарат (посочено в g/l воден разтвор на измиващ препарат или ml/l воден разтвор на измиващ препарат) за три степени на твърдост на водата (мека, средна, твърда).

            Оценка и проверка: заявителят предоставя етикета на продукта или листовката с инструкции за потребителя, съдържаща инструкции за дозиране.

            Критерий 1 — Токсичност за водни организми

         Критичният обем на разреждане (CDVchronic) на продукта не трябва да надхвърля следните гранични стойности за референтната доза:

                     Твърдост на водата
                     Продуктов тип

                     Мека
                     (< 1,5 mmol CaCO3/l)
                     (l/l воден разтвор на измиващ разтвор)

                     Средна
                     (1,5 — 2,5 mmol CaCO3/l)
                     (l/l воден разтвор на измиващ разтвор)

                     Твърда
                     (> 2,5 mmol CaCO3/l)
                     (l/l воден разтвор на измиващ разтвор)

                     Предварително накисване

                     2 000

                     2 000

                     2 000

                     Детергенти за съдомиялни машини

                     3 000

                     5 000

                     7 000

                     Мултикомпонентна система

                     3 000

                     4 000

                     5 000

                     Подобрители на изплакването

                     3 000

                     3 000

                     3 000

            Оценка и проверка: заявителят предоставя изчислението на CDVchronic на продукта. На уебсайта за екомаркировката на ЕС е предоставена електронна таблица за изчисляването на стойността на CDVchronic.
         CDVchronic се изчислява за всички входящи вещества (i) в продукта, като се използва следното уравнение:

         където:

                     дозировка(i)

                     :

                     тегло (g) на веществото (i) в референтната доза;

                     DF(i)

                     :

                     коефициент на разграждане за веществото (i);

                     TFchronic(i)

                     :

                     коефициент на хронична токсичност на веществото (i).

               Стойностите на DF(i) and TFchronic(i) се посочват в най-актуалната част А на списъка DID. Ако входящото вещество не е включено в част А, заявителят прави оценка на стойностите, като използва подхода, описан в част Б от посочения списък, и приложи съответната документация.

            Критерий 2 — Биоразградимост

         а)   Биоразградимост на повърхностноактивни вещества

         Всички повърхностноактивни вещества трябва да са лесно разградими (аеробно).
         Всички повърхностноактивни вещества, класифицирани като опасни за водната среда: Категория 1 (H400) остра опасност или категория 3 (H412) хронична опасност в съответствие с Регламент (ЕО) № 1272/2008 на Европейския парламент и на Съвета (3) освен това трябва да бъдат анаеробно биоразградими.
         б)   Биоразградимост на органични съединения

         Съдържанието на органични вещества в продукта, които са аеробно небиоразградими (т.е. които не са лесно биоразградими — not readily biodegradable, aNBO) и/или анаеробно небиоразградими (anNBO) не трябва да надхвърлят следните гранични стойности за референтната доза:

                        aNBO (g/l воден разтвор на измиващ разтвор)

                                 Твърдост на водата
                                 Продуктов тип

                                 Мека
                                 < 1,5 mmol CaCO3/l

                                 Средна
                                 1,5 — 2,5 mmol CaCO3/l

                                 Твърда
                                 > 2,5 mmol CaCO3/l

                                 Предварително накисване

                                 0,40

                                 0,40

                                 0,40

                                 Детергенти за съдомиялни машини/мултикомпонентна система

                                 0,40

                                 0,40

                                 0,40

                                 Подобрители на изплакването

                                 0,04

                                 0,04

                                 0,04

                        anNBO (g/l воден разтвор на измиващ разтвор)

                                 Твърдост на водата
                                 Продуктов тип

                                 Мека
                                 < 1,5 mmol CaCO3/l

                                 Средна
                                 1,5 — 2,5 mmol CaCO3/l

                                 Твърда
                                 > 2,5 mmol CaCO3/l

                                 Предварително накисване

                                 0,40

                                 0,40

                                 0,40

                                 Детергенти за съдомиялни машини/мултикомпонентна система

                                 0,60

                                 1,00

                                 1,00

                                 Подобрители на изплакването

                                 0,04

                                 0,04

                                 0,04

            Оценка и проверка: заявителят предоставя документация за разградимостта на повърхностноактивните вещества, както и изчислението на aNBO и на anNBO за продукта. На уебсайта за екомаркировката на ЕС е предоставена електронна таблица, която да се използва за изчисляването на стойността на aNBO и на anNBO.
         Както за разградимостта на повърхностноактивни вещества, така и за стойностите на aNBO и anNBO за органични съединения, се прави препратка към най-актуалния списък DID.
         За входящи вещества, които не са включени в част А от списъка DID, се предоставя съответната информация, получена от литературни или други източници, или подходящи резултати от изпитвания, показващи, че съответните вещества са аеробно и анаеробно биоразградими, както е описано в част Б от посочения списък.
         При липсата на документация за разградимост, описана по-горе, входящо вещество, различно от повърхностноактивно вещество, може да бъде освободено от изискването за анаеробна разградимост, ако е изпълнена една от следните три алтернативи:

                     1)

                     лесно разградимо е и има ниска адсорбция (A < 25 %);

                     2)

                     лесно разградимо е и има висока десорбция (D > 75 %);

                     3)

                     лесно разградимо е и небиоакумулиращо (4).

               Провежда се изпитване за адсорбция/десорбция в съответствие с насока 106 на ОИСР.

            Критерий 3 — Устойчиво снабдяване с палмово масло, масло от палмови ядки и техните производни

         Входящите вещества, използвани в продуктите, които са получени от палмово масло или масло от палмови ядки, трябва да са с произход от насаждения, които отговарят на изискванията на схема за сертифициране за устойчива продукция, създадена въз основата на организации с няколко заинтересовани страни, които имат множество членове, включително НПО, промишлеността и държавата, и които обръщат внимание на въпросите, свързани с въздействието върху околната среда, включително върху почвата, биоразнообразието, запасите от органичен въглерод и опазването на природните ресурси.

            Оценка и проверка: Заявителят предоставя данни посредством сертификати на трета страна и система за проследяване на това, че палмовото масло и маслото от палмови ядки, използвани при производството на входящите вещества, произхождат от насаждения, които са обработвани съгласно принципите на устойчивото развитие.
         Приетите сертификати включват тези по схемата Roundtable for Sustainable Palm Oil (RSPO) (със запазване на идентичността (identity preserved), с разделно третиране на сертифицирани и несертифицирани масла (segregated) и със смесване на сертифицирани и несертифицирани масла (mass balance) или всяка равностойна или по-строга схема за устойчиво развитие.
         За химичните производни на палмовото масло и маслото от палмови ядки е допустимо да се докаже устойчивост чрез системи с търгуеми сертификати като GreenPalm или равностойни на тях, като се предоставят декларираните суми по годишния доклад за напредъка (Annual Communications of Progress (ACOP) на предоставени и изкупени сертификати GreenPalm по време на последния годишен търговски период.

            Критерий 4 — Изключени и ограничени вещества

         а)   Конкретни изключени и ограничени вещества

         i)   Изключени вещества

         Веществата, посочени по-долу, не трябва да се включват във формулировката на продукта, независимо от тяхната концентрация:

                     —

                     Алкилфенолетоксилати (APEO) и други производни на алкилфеноли,

                     —

                     Атранол,

                     —

                     Хлороатранол,

                     —

                     Диетилентриаминпентаоцетна киселина (DTPA),

                     —

                     Етилендиаминтетраоцетна киселина (EDTA) и нейните соли,

                     —

                     Формалдехид и изпускащи формалдехид продукти (напр. 2-бромо-2-нитропропан-1,3-диол, 5-бромо-5-нитро-1,3-диоксан, натриев хидроксилметилглицинат, диазолидинилуреа), с изключение на онечистванията на формалдехид в повърхностноактивни вещества на базата на химията на полиалкоксисъединенията в концентрация до 0,010 % тегловни във входящото вещество,

                     —

                     Глутаралдехид,

                     —

                     Хидроксиизохексил-3-циклохексенкарбоксалдехид (HICC),

                     —

                     Микропластмаси,

                     —

                     Наносребро,

                     —

                     нитромускуси и полициклични мускуси,

                     —

                     Перфлуорни алкилати,

                     —

                     Четвъртични амониеви соли, които не са лесно биоразградими,

                     —

                     Реактивни хлорни съединения,

                     —

                     Родамин B,

                     —

                     Триклозан,

                     —

                     3-йодо-2-пропинилов бутилкарбамат.

            Оценка и проверка: заявителят предоставя подписана декларация за съответствие, придружена от декларации от доставчиците, ако е целесъобразно, с които се потвърждава, че изброените в списъка вещества не са включени във формулировката на продукта.
         ii)   Ограничени вещества

         Веществата, посочени по-долу, не трябва да се включват във формулировката на продукта с концентрация, която е над указаната:

                     —

                     2-метил-2Н-изотиазол-3-он: 0,0050 % тегловни,

                     —

                     1,2-бензизотиазол-3(2H)-он: 0,0050 % тегловни,

                     —

                     2-метил-5-хлоро-4-изотиазолин-3-он/2-метил-4-изотиазолин-3-он: 0,0015 % тегловни.

               Общото съдържание на фосфор (P), изчислено като елементарен P, се ограничава до:

                     Продуктов тип
                     (в g/l воден разтвор на измиващ разтвор)

                     Твърдост на водата (mmol/CaCO3/l)

                     Мека (< 1,5)

                     Средна (1,5-2,5)

                     Твърда (> 2,5)

                     Предварително накисване

                     0,08

                     0,08

                     0,08

                     Детергенти за съдомиялни машини

                     0,15

                     0,30

                     0,50

                     Подобрители на изплакването

                     0,02

                     0,02

                     0,02

                     Мултикомпонентна система

                     0,17

                     0,32

                     0,52

            Оценка и проверка: заявителят предоставя следните документи:

                     а)

                     ако се използват изотиазолинони — подписана декларация за съответствие, подкрепена от декларации от доставчици, ако е целесъобразно, в които се потвърждава, че съдържанието на използваните изотиазолинони е равно или по-ниско от определените гранични стойности;

                     б)

                     подписана декларация за съответствие, подкрепена от декларации от доставчици, ако е целесъобразно, в които се потвърждава, че общото количество на елементарен Р е равно или по-ниско от определените гранични стойности. Декларацията се придружава от изчисленията на общото съдържание на Р в продукта.

               б)   Опасни вещества

         i)   Краен продукт

         Крайният продукт не трябва да се класифицира и етикетира като остро токсичен, специфично токсичен за определени органи, респираторен или кожен сенсибилизатор, канцерогенен, мутагенен или токсичен за репродукцията, нито опасен за водната околна среда, както е определено в приложение I към Регламент (ЕО) № 1272/2008 и в съответствие със списъка в таблица 2.
         ii)   Входящи вещества

         Продуктът не трябва да съдържа входящи вещества в пределна концентрация, чиито стойности са равни на или по-високи от 0,010 % тегловни в крайния продукт, които отговарят на критериите за класифициране като токсични, опасни за водната среда, респираторни или кожни сенсибилизатори, канцерогенни, мутагенни или токсични за репродукцията в съответствие с приложение I към Регламент (ЕО) № 1272/2008 и в съответствие със списъка в таблица 2.
         Когато са дефинирани по-строго, общите или специфичните пределни концентрации, определени в съответствие с член 10 от Регламент (ЕО) № 1272/2008, имат предимство.

            Таблица 2

            Ограничения по отношение на класовете на опасност и тяхната категоризация

                     Остра токсичност

                     Категории 1 и 2

                     Категория 3

                     H300 Смъртоносен при поглъщане

                     H301 Токсичен при поглъщане

                     H310 Смъртоносен при контакт с кожата

                     H311 Токсичен при контакт с кожата

                     H330 Смъртоносен при вдишване

                     H331 Токсичен при вдишване

                     H304 Може да бъде смъртоносен при поглъщане и навлизане в дихателните пътища

                     EUH070 Токсичен при контакт с очите

                     Специфична токсичност за определени органи

                     Категория 1

                     Категория 2

                     H370 Причинява увреждане на органите

                     H371 Може да причини увреждане на органите

                     H372 Причинява увреждане на органите при продължителна или повтаряща се експозиция

                     H373 Може да причини увреждане на органи при продължителна или повтаряща се експозиция

                     Респираторна или кожна сенсибилизация

                     Категория 1A/1

                     Категория 1B

                     H317 Може да предизвика алергична кожна реакция

                     H317 Може да предизвика алергична кожна реакция

                     H334 Може да причини алергични или астматични симптоми или затруднения с дишането при вдишване

                     H334 Може да причини алергични или астматични симптоми или затруднения с дишането при вдишване

                     Канцерогенни, мутагенни или токсични за репродукцията свойства

                     Категории 1A и 1B

                     Категория 2

                     H340 Може да причини генетични дефекти

                     H341 Предполага се, че причинява генетични дефекти

                     H350 Може да причини рак

                     H351 Предполага се, че причинява рак

                     H350i Може да причини рак при вдишване

                     H360F Може да увреди оплодителната способност

                     H361f Предполага се, че уврежда оплодителната способност

                     H360D Може да увреди плода

                     H361d Предполага се, че уврежда плода

                     H360FD Може да увреди оплодителната способност Може да увреди плода

                     H361fd Предполага се, че уврежда оплодителната способност Предполага се, че уврежда плода

                     H360Fd Може да увреди оплодителната способност Предполага се, че уврежда плода

                     H362 Може да бъде вреден за кърмачета

                     H360Df Може да увреди плода Предполага се, че уврежда оплодителната способност

                     Опасно за водната околна среда

                     Категории 1 и 2

                     Категории 3 и 4

                     H400 Силно токсичен за водните организми

                     H412 Вреден за водните организми, с дълготраен ефект

                     H410 Силно токсичен за водните организми, с дълготраен ефект

                     H413 Може да причини дълготрайни последици за водните организми

                     H411 Токсичен за водните организми, с дълготраен ефект

                     Опасен за озоновия слой

                     H420 Опасен за озоновия слой

               Този критерий не се прилага за входящи вещества, попадащи в обхвата на член 2, параграф 7, букви а) и б) от Регламент (ЕО) № 1907/2006, в който се определят критериите за освобождаване на вещества от приложения IV и V към същия регламент от изискванията за регистрация, за потребители надолу по веригата и за оценка. С цел да се определи дали това изключение се прилага, заявителят проучва внимателно всяко входящо вещество с концентрация над 0,010 % тегловни.
         Веществата и смесите, включени в таблица 3, са освободени от критерий 4, буква б), точка ii).

            Таблица 3

            Вещества, подлежащи на дерогация

                     Вещество

                     Предупреждение за опасност

                     Повърхностноактивни вещества

                     H400 Силно токсичен за водните организми

                     H412 Вреден за водните организми, с дълготраен ефект

                     Субтилизин

                     H400 Силно токсичен за водните организми

                     H411 Токсичен за водните организми, с дълготраен ефект

                     Ензими (*2)

                     H317 Може да предизвика алергична кожна реакция

                     H334 Може да причини алергични или астматични симптоми или затруднения с дишането при вдишване

                     NTA като онечистване в MGDA и в GLDA (*3)

                     H351 Предполага се, че причинява рак

            Оценка и проверка: заявителят доказва съответствие с този критерий за крайния продукт и за всяко входящо вещество, присъстващо в концентрация, по-голяма от 0,010 % тегловни в крайния продукт. Заявителят предоставя подписана декларация за съответствие, придружена от декларации от доставчици, ако е целесъобразно, или ИЛБ, в който се потвърждава, че нито едно от тези вещества не отговаря на критериите за класифициране с едно или повече предупреждения за опасност, изброени в таблица 2 във формата(ите) или агрегатното(ите) състояние(я), в които те присъстват в продукта.
         За веществата, посочени в приложения IV и V към Регламент (ЕО) № 1907/2006, които са освободени от задълженията за регистриране по член 2, параграф 7, букви а) и б) от посочения регламент, е достатъчна декларация в този смисъл от страна на заявителя.
         Заявителят предоставя подписана декларация за съответствие, придружена от декларации от доставчици, ако е целесъобразно, или ИЛБ, в който се потвърждава присъствието на входящи вещества, които изпълняват условията за дерогация.
         в)   Вещества, пораждащи сериозно безпокойство (ВПСБ)

         Крайният продукт не трябва да съдържа входящи вещества, които са идентифицирани в съответствие с процедурата, описана в член 59, параграф 1 от Регламент (ЕО) № 1907/2006, по която се установява списъкът с кандидат-вещества, пораждащи сериозно безпокойство.

            Оценка и проверка: заявителят предоставя подписана декларация за съответствие, придружена от декларации от доставчиците си, ако е целесъобразно, или ИЛБ, в който се потвърждава, че няма наличие на нито едно от кандидат-веществата от списъка.
         При подаване на заявлението се прави позоваване на най-актуалния списък с вещества, идентифицирани като пораждащи сериозно безпокойство.
         г)   Ароматизиращи вещества

         Промишлените и институционалните продукти за съдомиялни машини не съдържат ароматизиращи вещества.

            Оценка и проверка: заявителят предоставя подписана декларация за съответствие.
         д)   Консерванти

                     i)

                     Продуктът може да включва консерванти само с цел запазване на продукта и само в дозата, подходяща за тази цел. Това не се отнася за повърхностноактивните вещества, които могат да имат и биоцидни свойства.

                     ii)

                     продуктът може да съдържа консерванти при условие че те не са биоакумулиращи. Даден консервант не се счита за биоакумулиращ при BCF < 100 или logKow < 3,0. Ако са налични стойностите както на BCF, така и на logKow, се използва най-високата измерена стойност на BCF.

                     iii)

                     Забранено е да се твърди или внушава върху опаковката или по какъв да е друг начин, че продуктът има антимикробно или дезинфекциращо действие.

            Оценка и проверка: заявителят предоставя подписана декларация за съответствие, придружена от декларации от доставчиците, ако е целесъобразно, заедно с ИЛБ за който и да било добавен консервант, както и информация за неговите стойности на BCF и/или log Kow. Заявителят предоставя също и образец на опаковката.
         е)   Оцветителни агенти

         Оцветителните агенти в продукта не трябва да са биоакумулиращи.
         Даден оцветителен агент не се счита за биоакумулиращ при BCF < 100 или logKow < 3,0. Ако са налични стойностите както на BCF, така и на logKow, се използва най-високата измерена стойност на BCF. За оцветителни агенти, одобрени за употреба в хранителни продукти, не е необходимо да се представя документация за потенциала им за биоакумулиране.

            Оценка и проверка: заявителят предоставя подписана декларация за съответствие, придружена от декларации от доставчиците, ако е целесъобразно, заедно с ИЛБ за който и да било добавен оцветителен агент, както и информация за неговите стойности на BCF и/или log Kow, или документация, с която се показва, че оцветителният агент е одобрен за употреба в храни.
         ж)   Ензими

         Използват се само капсулирани ензими (в твърда форма) и ензими в течна форма/във форма на каша.

            Оценка и проверка: заявителят предоставя подписана декларация за съответствие, придружена от декларации от доставчиците, ако е целесъобразно, заедно с ИЛБ за който и да било добавен ензим.

            Критерий 5 — Опаковка

         а)   Системи за връщане на опаковки

         Ако продуктът се доставя в опаковка, която е част от система за връщане, този продукт се освобождава от изискванията, посочени в критерий 5, букви б) и в).

            Оценка и проверка: заявителят предоставя подписана декларация за съответствие, заедно със съответната документация, в която се описва или доказва, че е въведена система за връщане на тази опаковка.
         б)   Съотношение тегло/полезно действие (WUR)

         Съотношението тегло/полезно действие (WUR) на продукта се изчислява само за първичната опаковка и не надвишава следните стойности за референтната доза.

                     Твърдост на водата
                     Продуктов тип

                     Мека
                     < 1,5 mmol CaCO3/l
                     (g/l воден разтвор на измиващ разтвор)

                     Средна
                     1,5 — 2,5 mmol CaCO3/l
                     (g/l воден разтвор на измиващ разтвор)

                     Твърда
                     > 2,5 mmol CaCO3/l
                     (g/l воден разтвор на измиващ разтвор)

                     Прахове

                     0,8

                     1,4

                     2,0

                     Течности

                     1,0

                     1,8

                     2,5

               Първична опаковка, произведена от над 80 % рециклирани материали, се освобождава от това изискване.

            Оценка и проверка: заявителят предоставя изчисление на WUR за продукта. Ако продуктът се продава в различни опаковки (т.е. с различни обеми), изчислението трябва да бъде представено за всеки размер на опаковката, за който има заявление за присъждане на екомаркировка на ЕС.
         Стойността на WUR се изчислява, както следва:

            WUR = Σ ((Wi
             + Ui
            )/(Di
             * Ri
            ))
         където:

                     Wi

                     :

                     теглото (g) на първичната опаковка (i)

                     Ui

                     :

                     теглото (g) в първичната опаковка (i) на опаковката, която не е рециклирана след употреба от потребителя. Ui = Wi, освен когато заявителят може да докаже друго

                     Di

                     :

                     брой референтни дозировки, съдържащи се в първичната опаковка (i);

                     Ri

                     :

                     Индекс за повторно пълнене. Ri = 1 (опаковката не е използвана повторно със същата цел) или Ri = 2 (ако заявителят успее да докаже, че компонентът на опаковката може да се използва повторно за същата цел и се продават пълнители).

               Заявителят предоставя подписана декларация за съответствие, потвърждаваща съдържанието на рециклиран след употребата материал, заедно със съответната документация. Опаковката се смята за рециклирана след употреба, ако използваната за производството ѝ суровина е събрана от производителите на опаковки на етапа на търговското разпространение или на етапа на потреблението.
         в)   Проектиране на опаковките

         Пластмасовите опаковки трябва да бъдат проектирани така, че да се улесни ефективното рециклиране чрез избягване на потенциални замърсители или несъвместими материали, за които е известно, че могат да възпрепятстват разделянето или преработването, или да понижат качеството на рециклирания материал. Етикетът или ръкавният етикет, системата за затваряне и когато е приложимо, защитните покрития, не трябва да включват нито поотделно, нито заедно, материалите и компонентите, изброени в таблица 4. Помпените механизми (включително в спрейове) са освободени от това изискване.

            Таблица 4

            Материали и компоненти, изключени от елементите на опаковката

                     Елемент на опаковката

                     Изключени материали и компоненти (*4)

                     Етикет или ръкавен етикет

                                 —

                                 етикет или ръкавен етикет от PS, в комбинация с бутилка от PET, PP или HDPE

                                 —

                                 етикет или ръкавен етикет от PVC, в комбинация с бутилка от PET, PP или HDPE

                                 —

                                 етикет или ръкавен етикет от PETG, в комбинация с бутилка от PET

                                 —

                                 друг пластмасов материал за ръкавни етикети/етикети с плътност > 1 g/cm3, използвани с бутилка от PET

                                 —

                                 друг пластмасов материал за ръкавни етикети/етикети с плътност < 1 g/cm3, използвани с бутилка от PP или HDPE

                                 —

                                 етикети или ръкавни етикети, които са метализирани или са заварени към тялото на опаковката (вградено етикетиране)

                     Система за затваряне

                                 —

                                 система за затваряне от PS в комбинация с бутилка от PET, HDPE или PP

                                 —

                                 система за затваряне от PVC в комбинация с бутилка от PET, PP или HDPE

                                 —

                                 система за затваряне от PETG или материал за система за затваряне с плътност > 1 g/cm3 в комбинация с бутилка от PET

                                 —

                                 система за затваряне, изработена от метал, стъкло или EVA, които не са лесно отделими от бутилката

                                 —

                                 система за затваряне, изработена от силикон. Освободени са силиконовите системи за затваряне с плътност < 1 g/cm3 в комбинация с бутилка от PET и силиконовите системи за затваряне с плътност > 1g/cm3 в комбинация с бутилка от PEHD или PP.

                                 —

                                 Метално фолио или пломби, които остават закрепени към бутилката или системата за затваряне, след като продуктът е бил отворен

                     Защитни покрития

                     Полиамид, функционални полиолефини, метализирани и противосветлинни защитни покрития

            Оценка и проверка: заявителят предоставя подписана декларация за съответствие, посочваща състава на материала на опаковката, включително контейнера, етикета или ръкавния етикет, лепилата, системата за затваряне и защитното покритие, според случая, заедно със снимки или технически чертежи на първичната опаковка.

            Критерий 6 — Годност за употреба

         Продуктът трябва да има удовлетворително почистващо действие при минимална температура и препоръчваната от производителя доза за твърдост на водата в съответствие с „Рамка за изпитване на ефективността на промишлените и институционалните детергенти за съдомиялни машини“, на разположение на уебсайта за екомаркировката на ЕС (5)

            Оценка и проверка: заявителят предоставя документация, която доказва, че продуктът е бил подложен на изпитване при условията, определени в рамката и че резултатите са показали, че при продукта са постигнати поне минималното необходимо почистващо действие. Заявителят предоставя документация, която доказва съответствието с изискванията на лабораториите, включени в съответните хармонизирани стандарти за лабораториите за изпитване и калибриране, ако е целесъобразно.
         Може да се използва еквивалентно изпитване на действието, ако еквивалентността е била оценена и приета от компетентния орган.

            Критерий 7 — Автоматизирана система за дозировка

         За мултикомпонентни системи заявителят прави необходимото, за да осигури, че продуктът се използва с автоматизирана и контролирана система за дозировка.
         За да се осигури правилното дозиране в автоматизираните системи за дозировка, посещенията на клиентите се извършват във всички помещения, където се използва продуктът, най-малко веднъж годишно по време на лицензионния период, като те включват калибриране на дозиращото оборудване. Тези посещения на клиентите могат да се извършват и от трета страна.

            Оценка и проверка: заявителят предоставя подписана декларация за съответствие, придружена с описание на включеното в посещенията на клиентите, кой отговаря за тях и честотата им.

            Критерий 8 — Информация за потребителите

         Продуктът се придружава от инструкции за правилна употреба, така че действието на продукта да бъде достигнато във възможно най-голяма степен и отпадъците да се сведат до минимум, както и да се намали замърсяването на водите и използването на ресурсите. Тези инструкции трябва да бъдат четливи или да включват графично представяне или картинки и да включват информация за следното:

                     а)

                        Инструкции за дозиране

                     В инструкциите за дозиране се отбелязва каква е дозата в g или ml и/или втора или алтернативна възможност за измерване (напр. чашки, механизъм за спрей) и въздействието на твърдостта на водата при дозирането.
                     Това изискване не се прилага за мултикомпонентни продукти, които ще се дозират с автоматична система
                     Предоставят се показания за най-често срещаната твърдост на водата в района, където е предназначено да бъде търгуван продуктът, или когато тази информация може да бъде намерена.

                     б)

                        Информация за изхвърлянето на опаковката

                     Първичната опаковка трябва да съдържа информация за начините за повторна употреба, рециклиране и правилно изхвърляне на опаковките.

                     в)

                        Информация по отношение на околната среда

                     Върху първичната опаковка се изписва текст, в който се подчертава значението на това да се използва правилната доза и най-ниската препоръчана температура, за да се сведе до минимум потреблението на енергия и вода и да се намали замърсяването на водата.

            Оценка и проверка: заявителят предоставя подписана декларация за съответствие заедно с образец на етикета на продукта.

            Критерий 9 — Информация върху знака за екомаркировка на ЕС

         Знакът трябва да бъде видим и четлив. Регистрационният/лицензионният номер на екомаркировката на ЕС трябва да фигурира върху продукта, да е четлив и да е ясно видим.
         Заявителят може да реши да включи незадължително каре за текст върху етикета, което съдържа следния текст:

                     —

                     Ограничено въздействие върху водната среда,

                     —

                     Намалено количество опасни вещества,

                     —

                     Изпитано почистващо действие.

            Оценка и проверка: заявителят предоставя подписана декларация за съответствие заедно с мостра от етикета на продукта или образец на графичното оформление върху опаковката, върху която се поставя знакът за екомаркировка на ЕС.

            (1)  Регламент (ЕО) № 765/2008 на Европейския парламент и на Съвета от 9 юли 2008 г. за определяне на изискванията за акредитация и надзор на пазара във връзка с предлагането на пазара на продукти и за отмяна на Регламент (ЕИО) № 339/93 (ОВ L 218, 13.8.2008 г., стр. 30).

            (2)  Регламент (ЕО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH), за създаване на Европейска агенция по химикали, за изменение на Директива 1999/45/ЕО и за отмяна на Регламент (ЕИО) № 793/93 на Съвета и Регламент (ЕО) № 1488/94 на Комисията, както и на Директива 76/769/ЕИО на Съвета и директиви 91/155/ЕИО, 93/67/ЕИО, 93/105/ЕО и 2000/21/ЕО на Комисията (ОВ L 396, 30.12.2006 г., стр. 1).

            (*1)  „Без ограничения“ означава: независимо от концентрацията, всички вещества, добавени умишлено, както и странични продукти и онечиствания от суровини (аналитичната граница на откриване).

            (3)  Регламент (ЕО) № 1272/2008 на Европейския парламент и на Съвета от 16 декември 2008 г. относно класифицирането, етикетирането и опаковането на вещества и смеси, за изменение и за отмяна на директиви 67/548/ЕИО и 1999/45/ЕО и за изменение на Регламент (ЕО) № 1907/2006 (ОВ L 353, 31.12.2008 г., стр. 1).

            (4)  Дадено вещество не се счита за биоакумулиращо, при BCF < 100 или logKow < 3,0. Ако са налични стойностите както на BCF, така и на logKow, се използва най-високата измерена стойност на BCF.

            (*2)  Включително стабилизатори и други помощни вещества в препаратите.

            (*3)  С концентрация под 0,2 % в изходния материал, при условие че общата концентрация в крайния продукт е по-ниска от 0,10 %.

            (*4)  EVA — Етиленвинилацетат, HDPE — Полиетилен с висока плътност, PET — Полиетилентерефталат, PETG — Полиетилентерефталат, модифициран с гликол PP — Полипропилен, PS — Полистирен, PVC — Поливинилхлорид.

            (5)  Налична на адрес: [URL за протокола на сайта на екомаркировката на ЕС ще бъде добавен по-късно — понастоящем всички предложени документи за протокола могат да бъдат намерени в техническия доклад].


title: Решение № U4 от 13 декември 2011 г. относно процедурите за възстановяване съгласно член 65, параграфи 6 и 7 от Регламент (ЕО) № 883/2004 и член 70 от Регламент (ЕО) № 987/2009  текст от значение за ЕИП и за Споразумението между ЕО и Швейцария

text:
               25.2.2012

               BG

               Официален вестник на Европейския съюз

               C 57/4

         РЕШЕНИЕ № U4
   от 13 декември 2011 г.
   относно процедурите за възстановяване съгласно член 65, параграфи 6 и 7 от Регламент (ЕО) № 883/2004 и член 70 от Регламент (ЕО) № 987/2009
   (текст от значение за ЕИП и за Споразумението между ЕО и Швейцария)
   2012/C 57/04
   АДМИНИСТРАТИВНАТА КОМИСИЯ ЗА КООРДИНАЦИЯ НА СИСТЕМИТЕ ЗА СОЦИАЛНА СИГУРНОСТ,
   като взе предвид член 72, буква а) от Регламент (ЕО) № 883/2004 на Европейския парламент и на Съвета от 29 април 2004 г. за координация на системите за социална сигурност, съгласно който Административната комисия отговаря за разглеждането на всички административни въпроси и въпросите, свързани с тълкуването, произтичащи от разпоредбите на Регламент (ЕО) № 883/2004 и Регламент (ЕО) № 987/2009,
   като взе предвид член 65, параграфи 6 и 7 от Регламент (ЕО) № 883/2004,
   като взе предвид член 70 от Регламент (ЕО) № 987/2009,
   като действа в съответствие с условията, определени в член 71, параграф 2, втора алинея от Регламент (ЕО) № 883/2004,
   като има предвид, че:

               (1)

               С член 65 от Регламент (ЕО) № 883/2004 се въвежда механизъм за възстановяване на средства с цел да се осигури по-справедливо разпределение на финансовата тежест между държавите-членки по отношение на безработни лица, които пребивават в държава-членка, различна от компетентната държава. Възстановяването на средства компенсира допълнителната финансова тежест за държавата-членка по пребиваване, която предоставя обезщетения за безработица съгласно член 65, параграф 5, буква а) от Регламент (ЕО) № 883/2004, без да е събирала вноски от съответните лица по време на последната им дейност, осъществявана в друга държава-членка.

               (2)

               Обезщетенията за безработица, предоставени съгласно член 65, параграф 5, буква а) от Регламент (ЕО) № 883/2004 от държавата-членка по пребиваване в определения срок, се възстановяват от държавата, чието законодателство последно се е прилагало по отношение на безработното лице, независимо от условията за получаване на обезщетения за безработица, предвидени от законодателството на тази държава.

               (3)

               Въпреки че с член 65, параграф 6, четвърто изречение от Регламент (ЕО) № 883/2004 се предоставя възможност периодът за прехвърляне на обезщетения съгласно параграф 5, буква б) от същия член да бъде приспаднат от периода на възстановяване, други периоди, през които са били получавани обезщетения за безработица от държавата, където съответното лице последно е осъществявало дейност (по-специално, съгласно член 65, параграф 1 или член 65, параграф 2, последно изречение от Регламент (ЕО) № 883/2004), не следва да се приспадат.

               (4)

               Общоприети най-добри практики ще спомогнат за бързото и ефикасно уреждане на възстановяването на средства между институциите.

               (5)

               Необходимо е да се осигурят прозрачност и насоки за институциите, за да се гарантира еднакво и последователно прилагане на разпоредбите на ЕС относно процедурите за възстановяване съгласно член 65, параграфи 6 и 7 от Регламент (ЕО) № 883/2004 и член 70 от Регламент (ЕО) № 987/2009,

         ПРИЕ НАСТОЯЩОТО РЕШЕНИЕ:
   I.   ОБЩИ ПРИНЦИПИ НА ПРОЦЕДУРАТА ЗА ВЪЗСТАНОВЯВАНЕ

               1.

               Когато обезщетенията за безработица са предоставени на съответното лице съгласно член 65, параграф 5, буква а) от Регламент (ЕО) № 883/2004 (наричан по-долу „основния регламент“) от държавата по пребиваване, разпоредбите на параграфи 6 и 7 от същия член относно възстановяването на средства предвиждат споделяне на финансовата тежест между държавата по пребиваване (наричана по-долу „държава кредитор“) и държавата, чието законодателство последно се е прилагало по отношение на безработното лице (наричана по-долу „държава длъжник“).

               2.

               Искане за възстановяване не може да бъде отхвърлено на основание, че съответното лице не отговаря на изискванията за получаване на обезщетения за безработица съгласно националното законодателство на държавата длъжник.

               3.

               Държавата кредитор може да иска възстановяване на средства само ако съответното лице, преди да остане без работа, има завършени периоди на заетост или на самостоятелна заетост в държавата длъжник и тези периоди се признават с цел получаване на право на обезщетения за безработица в тази държава.

         II.   ОПРЕДЕЛЯНЕ НА ПЕРИОДА НА ВЪЗСТАНОВЯВАНЕ

               1.

               Периодът от три или пет месеца, посочен в член 65, параграфи 6 и 7 от основния регламент, за който може да се иска възстановяване на средства, (наричан по-долу „период на възстановяване“), започва на първия ден, от който действително са дължими обезщетения за безработица. Периодът на възстановяване приключва с изтичането на срока, предвиден в член 65, параграфи 6 и 7 от основния регламент (три или пет месеца), независимо от всякакво намаляване, спиране или отнемане на правото на получаване на обезщетения или тяхното изплащане през същия период съгласно законодателството на държавата кредитор.

               2.

               Ново искане за възстановяване може да се направи само след като съответното лице изпълни условията съгласно законодателството на държавата кредитор в съответствие с член 65, параграф 5, буква а) от основния регламент за предоставяне на ново право на получаване на обезщетения, когато това право не представлява продължение на предишно решение за отпускане на обезщетения за безработица.

               3.

               Независимо от разпоредбата на член 65, параграф 6, четвърто изречение от основния регламент, други периоди на получаване на обезщетения за безработица, изплатени в съответствие със законодателството на държавата длъжник, се приспадат от периода на възстановяване.

         III.   УДЪЛЖАВАНЕ НА ПЕРИОДА НА ВЪЗСТАНОВЯВАНЕ СЪГЛАСНО ЧЛЕН 65, ПАРАГРАФ 7 ОТ ОСНОВНИЯ РЕГЛАМЕНТ

               1.

               Периодът на възстановяване съгласно член 65, параграф 7 от основния регламент се удължава до пет месеца, при условие че съответното лице има завършени най-малко 12 месеца заетост или самостоятелна заетост, които се признават с цел получаване на право на обезщетения за безработица, през последните 24 месеца преди деня, от който действително са дължими обезщетения за безработица.

               2.

               Удължаването на периода на възстановяване съгласно член 65, параграф 7 от основния регламент не може да бъде отхвърлено на основание, че съответното лице не отговаря на условията за получаване на обезщетения за безработица съгласно националното законодателство на държавата длъжник.

         IV.   ОПРЕДЕЛЯНЕ НА МАКСИМАЛНИЯ РАЗМЕР НА СУМАТА ЗА ВЪЗСТАНОВЯВАНЕ СЪГЛАСНО ЧЛЕН 70 ОТ РЕГЛАМЕНТ (ЕО) № 987/2009 (НАРИЧАН ПО-ДОЛУ „РЕГЛАМЕНТ ПО ПРИЛАГАНЕ“)

               1.

               Максималният размер на сумата за възстановяване между държавите-членки, изброени в приложение 5 на регламента по прилагане, посочен в последното изречение на член 70 от посочения регламент, се съобщава на Административната комисия в срок от шест месеца след края на съответната календарна година. Тази информация се съобщава от всяка държава-членка, изброена в приложение 5, и съдържа действащия максимален размер за съответната календарна година, както и описание на метода, използван за изчисляване на сумата.

         V.   ДРУГИ РАЗПОРЕДБИ

               1.

               След като държавата длъжник бъде уведомена за дадено искане за възстановяване, всякакви следващи изменения в размера на обезщетението за безработица, подлежащ на възстановяване, направени с обратна сила в съответствие със законодателството на държавата кредитор, нямат последици за искането, представено от държавата кредитор.

               2.

               „Пълният размер“ на обезщетенията, предоставени от институцията по място на пребиваване (съгласно член 65, параграф 6, второ изречение от основния регламент), включва общия размер на средствата, изразходвани за обезщетения за безработица от държавата кредитор, преди удръжки („брутен размер“).

         VI.   ЗАКЛЮЧИТЕЛНИ РАЗПОРЕДБИ

               1.

               Разпоредбите за възстановяване съгласно член 65, параграфи 6 и 7 от основния регламент, се отнасят само за обезщетенията, отпускани на основание член 65, параграф 5, буква a) от основния регламент.

               2.

               Ръководни принципи при прилагането на процедурите за възстановяване са доброто сътрудничество между институциите, прагматизмът и гъвкавостта.

               3.

               Настоящото решение се публикува в Официален вестник на Европейския съюз.

               4.

               Настоящото решение се прилага от първия ден на втория месец след публикуването му по отношение на всички искания за възстановяване на средства, които все още не са били уредени преди тази дата.

            Председател на Административната комисия

         Elżbieta ROŻEK


title: 2010/294/ЕС: Решение на Съвета от 10 май 2010 година относно проявата „Европейска столица на културата“ за 2014 г.

text:
               22.5.2010

               BG

               Официален вестник на Европейския съюз

               L 126/24

         РЕШЕНИЕ НА СЪВЕТА
   от 10 май 2010 година
   относно проявата „Европейска столица на културата“ за 2014 г.
   (2010/294/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Решение № 1622/2006/ЕО на Европейския парламент и на Съвета от 24 октомври 2006 година за установяване на действията на Общността „Европейска столица на културата“ за годините 2007—2019 (1), и по-специално член 9, параграф 3 от него,
   като взе предвид докладите на комисията за подбор от септември 2009 г. относно хода на процедурата за подбор на европейски столици на културата в Швеция и Латвия, съответно, и положителното становище на Европейския парламент,
   като отчете, че критериите по член 4 от Решение № 1622/2006/ЕО са изцяло изпълнени,
   като взе предвид препоръката на Комисията от 23 април 2010 г.,
   ПРИЕ НАСТОЯЩОТО РЕШЕНИЕ:
   Член единствен
   Юмео (Швеция) и Рига (Латвия) се определят за европейски столици на културата за 2014 г.

      Съставено в Брюксел на 10 май 2010 година.

            За Съвета

            Председател

         Á. GONZÁLEZ-SINDE REIG

      (1)  ОВ L 304, 3.11.2006 г., стр. 1.


Важна правна забележка

|

2013/106/ЕС: Решение на Европейския съвет от 11 май 2012 година за разглеждане от Конференция на представителите на правителствата на държавите-членки на предложеното от ирландското правителство изменение на Договорите под формата на Протокол по повод на загрижеността на ирландските граждани относно Договора от Лисабон, който да бъде приложен към Договора за Европейския съюз и Договора за функционирането на Европейския съюз, и за несвикване на Конвент - Протокол по повод на загрижеността на ирландските граждани относно Договора от Лисабон

Официален вестник n° L 060 , 02/03/2013 стр. 0129 - 0139

		Решение на Европейския съветот 11 май 2012 годиназа разглеждане от Конференция на представителите на правителствата на държавите-членки на предложеното от ирландското правителство изменение на Договорите под формата на Протокол по повод на загрижеността на ирландските граждани относно Договора от Лисабон, който да бъде приложен към Договора за Европейския съюз и Договора за функционирането на Европейския съюз, и за несвикване на Конвент(2013/106/ЕС)ЕВРОПЕЙСКИЯТ СЪВЕТ,като взе предвид Договора за Европейския съюз, и по-специално член 48, параграф 3 от него,като взе предвид предложението за изменение на Договорите, представено пред Съвета от ирландското правителство на 20 юли 2011 г. и внесено в Европейския съвет от Съвета на 12 октомври 2011 г.,като взе предвид одобрението на Европейския парламент да не се свиква Конвент [1],като взе предвид становището на Европейския парламент [2],след уведомяване на националните парламенти за предложението,като взе предвид становището на Европейската комисия [3],като има предвид, че:(1) На 18— 19 юни 2009 г. държавните и правителствените ръководители на 27-те държави-членки на Европейския съюз, заседаващи в рамките на Европейския съвет, приеха решение по повод на загрижеността на ирландските граждани относно Договора от Лисабон и заявиха, че при сключването на следващия договор за присъединяване ще изложат разпоредбите на това решение в протокол, който съгласно съответните им конституционни изисквания да бъде приложен към Договора за Европейския съюз (ДЕС) и Договора за функционирането на Европейския съюз (ДФЕС).(2) На 20 юли 2011 г. ирландското правителство представи, в съответствие с член 48, параграф 2, първо изречение от ДЕС, предложение за изменение на Договорите под формата на Протокол по повод на загрижеността на ирландските граждани относно Договора от Лисабон.(3) На 12 октомври 2011 г., в съответствие с член 48, параграф 2, трето изречение от ДЕС, предложението на ирландското правителство беше внесено от Съвета в Европейския съвет. Националните парламенти също бяха уведомени за него.(4) На заседанието си от 23 октомври 2011 г. Европейският съвет реши, в съответствие с член 48, параграф 3, първа алинея от ДЕС, да се консултира с Европейския парламент и с Комисията относно предлаганите изменения. Освен това той реши, в съответствие с член 48, параграф 3, втора алинея от ДЕС, да поиска одобрението на Европейския парламент да не се свиква Конвент, тъй като по негово мнение обхватът на предлаганите изменения не оправдава свикването му.(5) На 18 април 2012 г. Европейският парламент прие становище в подкрепа на предлаганите изменения. Европейският парламент даде и одобрението си за решението да не се свиква Конвент, тъй като обхватът на предлаганите изменения не оправдава това. На 4 май 2012 г. Комисията прие становище в подкрепа на предлаганите изменения.(6) Следователно, в съответствие с член 48, параграф 3, втора алинея от ДЕС, е целесъобразно Европейският съвет да реши, че предложените от ирландското правителство изменения следва да бъдат разгледани от Конференция на представителите на правителствата на държавите-членки, да определи мандат за Конференцията и да реши да не свиква Конвент,ПРИЕ НАСТОЯЩОТО РЕШЕНИЕ:Член 1Европейският съвет решава предложените от ирландското правителство изменения под формата на Протокол по повод на загрижеността на ирландските граждани относно Договора от Лисабон, който да бъде приложен към Договора за Европейския съюз и към Договора за функционирането на Европейския съюз, както са приложени към настоящото решение, което ще представлява мандат на посочената Конференция, да бъдат разгледани от Конференция на представителите на правителствата на държавите-членки. Предвид обхвата на предлаганите изменения не се свиква Конвент съгласно член 48, параграф 3 от Договора за Европейския съюз.Член 2Настоящото решение влиза в сила в деня на приемането му.Съставено в Брюксел на 11 май 2012 година.За Европейския съветПредседателH. van Rompuy[1] Одобрение от 18 април 2012 г. (все още непубликувано в Официален вестник).[2] Становище от 18 април 2012 г. (все още непубликувано в Официален вестник).[3] Становище от 4 май 2012 г. (все още непубликувано в Официален вестник).--------------------------------------------------Протоколпо повод на загрижеността на ирландските граждани относно Договора от ЛисабонКРАЛСТВО БЕЛГИЯ,РЕПУБЛИКА БЪЛГАРИЯ,ЧЕШКАТА РЕПУБЛИКА,КРАЛСТВО ДАНИЯ,ФЕДЕРАЛНА РЕПУБЛИКА ГЕРМАНИЯ,РЕПУБЛИКА ЕСТОНИЯ,ИРЛАНДИЯ,РЕПУБЛИКА ГЪРЦИЯ,КРАЛСТВО ИСПАНИЯ,ФРЕНСКАТА РЕПУБЛИКА,ИТАЛИАНСКАТА РЕПУБЛИКА,РЕПУБЛИКА КИПЪР,РЕПУБЛИКА ЛАТВИЯ,РЕПУБЛИКА ЛИТВА,ВЕЛИКОТО ХЕРЦОГСТВО ЛЮКСЕМБУРГ,УНГАРИЯ,МАЛТА,КРАЛСТВО НИДЕРЛАНДИЯ,РЕПУБЛИКА АВСТРИЯ,РЕПУБЛИКА ПОЛША,ПОРТУГАЛСКАТА РЕПУБЛИКА,РУМЪНИЯ,РЕПУБЛИКА СЛОВЕНИЯ,СЛОВАШКАТА РЕПУБЛИКА,РЕПУБЛИКА ФИНЛАНДИЯ,КРАЛСТВО ШВЕЦИЯ,ОБЕДИНЕНОТО КРАЛСТВО ВЕЛИКОБРИТАНИЯ И СЕВЕРНА ИРЛАНДИЯ,наричани по-нататък "ВИСОКОДОГОВАРЯЩИТЕ СЕ СТРАНИ",КАТО ПРИПОМНЯТ решението на държавните и правителствените ръководители на 27-те държави-членки на Европейския съюз, заседавали в рамките на Европейския съвет на 18— 19 юни 2009 г., по повод на загрижеността на ирландските граждани относно Договора от Лисабон;КАТО ПРИПОМНЯТ декларацията на държавните и правителствените ръководители, заседавали в рамките на Европейския съвет на 18— 19 юни 2009 г., че при сключването на следващия договор за присъединяване ще изложат разпоредбите на посоченото решение в протокол, който съгласно съответните им конституционни изисквания да бъде приложен към Договора за Европейския съюз и Договора за функционирането на Европейския съюз;КАТО ОТБЕЛЯЗВАТ, че високодоговарящите се страни са подписали Договора между високодоговарящите се страни и Република Хърватия за присъединяване на Република Хърватия към Европейския съюз;СЕ СПОРАЗУМЯХА ПО следните разпоредби, които се прилагат към Договора за Европейския съюз и Договора за функционирането на Европейския съюз:ДЯЛ IПРАВО НА ЖИВОТ, СЕМЕЙСТВО И ОБРАЗОВАНИЕЧлен 1Нито една разпоредба на Договора от Лисабон, даваща правен статут на Хартата на основните права на Европейския съюз, нито разпоредбите му в областта на свободата, сигурността и правосъдието не засягат по никакъв начин обхвата и приложимостта на предвидените в Конституцията на Ирландия разпоредби относно защитата на правото на живот — в член 40.3.1, 40.3.2 и 40.3.3, закрилата на семейството — в член 41, и защитата на правата по отношение на образованието — в членове 42, 44.2.4 и 44.2.5.ДЯЛ IIДАНЪЧНО ОБЛАГАНЕЧлен 2Нито една разпоредба на Договора от Лисабон не изменя по никакъв начин и за никоя държава-членка обхвата на компетентността на Европейския съюз или нейното упражняване по отношение на данъчната област.ДЯЛ IIIСИГУРНОСТ И ОТБРАНАЧлен 3Дейността на Съюза на международната сцена се ръководи от принципите на демокрацията, правовата държава, универсалността и неделимостта на правата на човека и на основните свободи, зачитането на човешкото достойнство, принципите на равенство и солидарност и зачитането на принципите на Устава на Организацията на обединените нации и на международното право.Общата политика за сигурност и отбрана на Съюза е неразделна част от общата външна политика и политика на сигурност и предоставя на Съюза оперативен капацитет за осъществяването на мисии извън територията на Съюза за поддържане на мира, предотвратяване на конфликти и укрепване на международната сигурност, в съответствие с принципите на Устава на Организацията на обединените нации.Тя не засяга политиката за сигурност и отбрана на отделните държави-членки, включително Ирландия, нито задълженията на която и да е държава-членка.Договорът от Лисабон не засяга и не накърнява традиционната политика на военен неутралитет на Ирландия.Държавите-членки, включително Ирландия, са тези, които в дух на солидарност и без да накърняват традиционната ѝ политика на военен неутралитет, ще определят характера на помощта или съдействието, които да бъдат предоставени на държава-членка, станала обект на терористично нападение или жертва на въоръжено нападение на нейна територия.Всяко решение за преминаване към обща отбрана ще изисква взето с единодушие решение на Европейския съвет. Държавите-членки, включително Ирландия, ще решават, в съответствие с разпоредбите на Договора от Лисабон и с конституционните си изисквания, дали да възприемат обща отбрана или не.Настоящият дял не засяга и не накърнява позицията или политиката на която и да било друга държава-членка в областта на сигурността и отбраната.Всяка отделна държава-членка ще решава, в съответствие с разпоредбите на Договора от Лисабон и с изискванията на вътрешноправните си норми, дали да участва в постоянно структурирано сътрудничество или в Европейската агенция по отбраната.Договорът от Лисабон не предвижда създаването на европейска армия, нито задължителна военна служба в която и да било военна формация.Договорът не засяга правото на Ирландия или на която и да е друга държава-членка да определят сами характера и обема на разходите си за отбрана и сигурност или характера на отбранителните си способности.Ирландия или която и да е друга държава-членка ще решават, в съответствие с изискванията на вътрешноправните си норми, дали да участват във военна операция или не.ДЯЛ IVЗАКЛЮЧИТЕЛНИ РАЗПОРЕДБИЧлен 4Настоящият протокол остава открит за подписване от високодоговарящите се страни до 30 юни 2012 г.Настоящият протокол се ратифицира от високодоговарящите се страни и от Република Хърватия, в случай че настоящият протокол не е влязъл в сила към датата на присъединяването на Република Хърватия към Европейския съюз, в съответствие с техните конституционни изисквания. Ратификационните инструменти се депозират при правителството на Италианската република.Настоящият протокол влиза в сила, при възможност, на 30 юни 2013 г., при условие че са депозирани всички ратификационни инструменти, или ако този срок не се спази, на първия ден от месеца, следващ този, през който е депозиран ратификационният инструмент от последната държава-членка, която е предприела тази стъпка.Член 5Настоящият протокол, съставен в единствен екземпляр на английски, български, гръцки, датски, естонски, ирландски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, чешки и шведски език, като всички текстове са еднакво автентични, се депозира в архивите на правителството на Италианската република, което изпраща заверено копие до всяко от правителствата на останалите държави-членки.След като Република Хърватия бъде обвързана от настоящия протокол съгласно член 2 от Акта относно условията за присъединяване на Република Хърватия, текстът на настоящия протокол на хърватски език, който е еднакво автентичен с текстовете, посочени в първа алинея, също се депозира в архивите на правителството на Италианската република, което изпраща заверено копие до всяко от правителствата на останалите държави-членки.В ДОКАЗАТЕЛСТВО ЗА КОЕТО долуподписаните упълномощени представители положиха подписите си под настоящия протокол.Съставено в Брюксел на тринадесети юни две хиляди и дванадесета година.Hecho en Bruselas, el trece de junio de dos mil doce.V Bruselu dne třináctého června dva tisíce dvanáct.Udfærdiget i Bruxelles den trettende juni to tusind og tolv.Geschehen zu Brüssel am dreizehnten Juni zweitausendzwölf.Kahe tuhande kaheteistkümnenda aasta juunikuu kolmeteistkümnendal päeval Brüsselis.Έγινε στις Βρυξέλλες, στις δέκα τρεις Ιουνίου δύο χιλιάδες δώδεκα.Done at Brussels on the thirteenth day of June in the year two thousand and twelve.Fait à Bruxelles, le treize juin deux mille douze.Arna dhéanamh sa Bhruiséil, an tríú lá déag de Mheitheamh an bhliain dhá mhíle agus a dó dhéag.Fatto a Bruxelles, addì tredici giugno duemiladodici.Briselē, divi tūkstoši divpadsmitā gada trīspadsmitajā jūnijā.Priimta du tūkstančiai dvyliktų metų birželio tryliktą dieną Briuselyje.Kelt Brüsszelben, a kétezer-tizenkettedik év június havának tizenharmadik napján.Magħmul fi Brussell, fit- tlettax-il jum ta’ Ġunju tas-sena elfejn u tnax.Gedaan te Brussel, de dertiende juni tweeduizend twaalf.Sporządzono w Brukseli dnia trzynastego czerwca roku dwa tysiące dwunastego.Feito em Bruxelas, em treze de junho de dois mil e doze.Întocmit la Bruxelles la treisprezece iunie două mii doisprezece.V Bruseli dňa trinásteho júna dvetisícdvanásť.V Bruslju, dne trinajstega junija leta dva tisoč dvanajst.Tehty Brysselissä kolmantenatoista päivänä kesäkuuta vuonna kaksituhattakaksitoista.Som skedde i Bryssel den trettonde juni tjugohundratolv.Voor het Koninkrijk BelgiëPour le Royaume de BelgiqueFür das Königreich Belgien+++++ TIFF +++++Deze handtekening verbindt eveneens de Vlaamse Gemeenschap, de Franse Gemeenschap, de Duitstalige Gemeenschap, het Vlaamse Gewest, het Waalse Gewest en het Brussels Hoofdstedelijk Gewest.Cette signature engage également la Communauté française, la Communauté flamande, la Communauté germanophone, la Région wallone, la Région flamande et la Région de Bruxelles-Capitale.Diese Unterschrift bindet zugleich die Deutschsprachige Gemeinschaft, die Flämische Gemeinschaft, die Französische Gemeinschaft, die Wallonische Region, die Flämische Region und die Region Brüssel-Hauptstadt.За Република България+++++ TIFF +++++Za Českou republiku+++++ TIFF +++++For Kongeriget Danmark+++++ TIFF +++++Für die Bundesrepublik Deutschland+++++ TIFF +++++Eesti Vabariigi nimel+++++ TIFF +++++Thar cheann Na hÉireannFor Ireland+++++ TIFF +++++Για την Ελληνική Δημοκρατία+++++ TIFF +++++Por el Reino de España+++++ TIFF +++++Pour la République française+++++ TIFF +++++Per la Repubblica italiana+++++ TIFF +++++Για την Κυπριακή Δημοκρατία+++++ TIFF +++++Latvijas Republikas vārdā –+++++ TIFF +++++Lietuvos Respublikos vardu+++++ TIFF +++++Pour le Grand-Duché de Luxembourg+++++ TIFF +++++Magyarország részéről+++++ TIFF +++++Għal Malta+++++ TIFF +++++Voor het Koninkrijk der Nederlanden+++++ TIFF +++++Für die Republik Österreich+++++ TIFF +++++W imieniu Rzeczypospolitej Polskiej+++++ TIFF +++++Pela República Portuguesa+++++ TIFF +++++Pentru România+++++ TIFF +++++Za Republiko Slovenijo+++++ TIFF +++++Za Slovenskú republiku+++++ TIFF +++++Suomen tasavallan puolestaFör Republiken Finland+++++ TIFF +++++För Konungariket Sverige+++++ TIFF +++++For the United Kingdom of Great Britain and Northern Ireland+++++ TIFF +++++--------------------------------------------------


title: Решение (ЕС) 2017/443 на Съвета от 6 март 2017 година за определяне на позицията, която да се заеме от името на Европейския съюз в съответните комитети на Икономическата комисия за Европа на Организацията на обединените нации по отношение на предложенията за изменения на правила № 3, 4, 6, 7, 13, 19, 23, 27, 28, 38, 39, 43, 45, 50, 69, 70, 73, 75, 77, 79, 83, 87, 91, 98, 99, 101, 104, 107, 109, 110, 112, 118, 119, 123 и 138 на ООН и по отношение на едно предложение за изменение на Консолидираната резолюция за конструкцията на превозни средства (R.E.3) чрез насоки за киберсигурността и защитата на данните

text:
               14.3.2017

               BG

               Официален вестник на Европейския съюз

               L 67/82

         РЕШЕНИЕ (ЕС) 2017/443 НА СЪВЕТА
   от 6 март 2017 година
   за определяне на позицията, която да се заеме от името на Европейския съюз в съответните комитети на Икономическата комисия за Европа на Организацията на обединените нации по отношение на предложенията за изменения на правила № 3, 4, 6, 7, 13, 19, 23, 27, 28, 38, 39, 43, 45, 50, 69, 70, 73, 75, 77, 79, 83, 87, 91, 98, 99, 101, 104, 107, 109, 110, 112, 118, 119, 123 и 138 на ООН и по отношение на едно предложение за изменение на Консолидираната резолюция за конструкцията на превозни средства (R.E.3) чрез насоки за киберсигурността и защитата на данните
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 114 във връзка с член 218, параграф 9 от него,
   като взе предвид предложението на Европейската комисия,
   като има предвид, че:

               (1)

               В съответствие с Решение 97/836/ЕО на Съвета (1) Съюзът се присъедини към Споразумението на Икономическата комисия за Европа на Организацията на обединените нации (ИКЕ на ООН) за приемане на единни технически предписания за колесните превозни средства, оборудване и части, които могат да се монтират и/или да се използват на колесните превозни средства, и условията за взаимно признаване на одобренията, получени въз основа на тези предписания („Ревизирано споразумение от 1958 г.“).

               (2)

               В съответствие с Решение 2000/125/ЕО на Съвета (2) Съюзът се присъедини към Споразумението относно създаването на глобални технически регламенти за колесните пътни превозни средства, оборудване и части, които могат да бъдат монтирани и/или използвани на колесните пътни превозни средства („Паралелно споразумение“).

               (3)

               С Директива 2007/46/ЕО на Европейския парламент и на Съвета (3) системите за одобряване в отделните държави членки бяха заменени с процедура на Съюза за одобряване и беше създадена хармонизирана рамка, съдържаща административните разпоредби и общите технически изисквания по отношение на всички нови превозни средства, системи, компоненти и отделни технически възли. С посочената директива правилата на ООН, приети съгласно Ревизираното споразумение от 1958 г., бяха инкорпорирани в системата на ЕС за одобряване на типа като изисквания за одобряване на типа или като алтернативи на законодателството на Съюза. След приемането на посочената директива такива правила на ООН във все по-голяма степен се инкорпорират в законодателството на Съюза в рамките на системата на ЕС за одобряване на типа.

               (4)

               С оглед на натрупания опит и техническия напредък, изискванията относно някои елементи или характеристики, обхванати от правила № 3, 4, 6, 7, 13, 19, 23, 27, 28, 38, 39, 43, 45, 50, 69, 70, 73, 75, 77, 79, 83, 87, 91, 98, 99, 101, 104, 107, 109, 110, 112, 118, 119, 123 и 138 на ООН, трябва да бъдат адаптирани към техническия прогрес.

               (5)

               С цел да се установят единни разпоредби относно конструкцията на превозни средства, Консолидираната резолюция за конструкцията на превозни средства (R.E.3) следва да бъде изменена чрез насоки за киберсигурността и защитата на данните, без това да възпрепятства текущата развойна дейност на равнището на Съюз в областта на съвместното използване и на свързаното и автоматизираното управление на превозни средства.

               (6)

               Целесъобразно е да бъде определена позицията, която да се заеме от името на Съюза в рамките на съответните комитети на ИКЕ на ООН, а именно Административния комитет по Ревизираното споразумение от 1958 г. и Изпълнителния комитет по Паралелното споразумение, относно приемането на посочените актове на ООН,

         ПРИЕ НАСТОЯЩОТО РЕШЕНИЕ:
   Член 1
   Позицията, която трябва да се заеме от името на Съюза в рамките на Административния комитет по Ревизираното споразумение от 1958 г. и на Изпълнителния комитет по Паралелното споразумение по време на заседанието, което ще се проведе в периода 13 — 17 март 2017 г., е да се гласува в подкрепа на предложенията, изброени в приложението към настоящото решение.
   Член 2
   Настоящото решение влиза в сила в деня на приемането му.

      Съставено в Брюксел на 6 март 2017 година.

            За Съвета

            Председател

         R. GALDES

      (1)  Решение 97/836/ЕО на Съвета от 27 ноември 1997 г. с оглед на присъединяването на Европейската общност към Споразумението на Икономическата комисия за Европа на Организацията на обединените нации за приемане на единни технически предписания за колесните превозни средства, оборудване и части, които могат да се монтират и/или да се използват на колесните превозни средства, и условията за взаимно признаване на одобренията, получени въз основа на тези предписания („Ревизирано споразумение от 1958 година“) (ОВ L 346, 17.12.1997 г., стр. 78).

      (2)  Решение 2000/125/ЕО на Съвета от 31 януари 2000 г. относно сключването на споразумение относно създаването на глобални технически регламенти за колесните пътни превозни средства, оборудване и части, които могат да бъдат монтирани и/или използвани на колесните пътни превозни средства („Паралелно споразумение“) (ОВ L 35, 10.2.2000 г., стр. 12).

      (3)  Директива 2007/46/ЕО на Европейския парламент и на Съвета от 5 септември 2007 г. за създаване на рамка за одобрение на моторните превозни средства и техните ремаркета, както и на системи, компоненти и отделни технически възли, предназначени за такива превозни средства (Рамкова директива) (ОВ L 263, 9.10.2007 г., стр. 1).

      ПРИЛОЖЕНИЕ

                  Заглавие на точката от дневния ред

                  Референтен номер на документа

                  Предложение за допълнение 17 към серия от изменения 02 на Правило № 3 (светлоотражатели)

                  ECE/TRANS/WP.29/2017/19

                  Предложение за допълнение 18 към Правило № 4 (осветяване на задните регистрационни табели)

                  ECE/TRANS/WP.29/2017/20

                  Предложение за допълнение 27 към серия от изменения 01 на Правило № 6 (пътепоказатели)

                  ECE/TRANS/WP.29/2017/21

                  Предложение за допълнение 26 към серия от изменения 02 на Правило № 7 (предни и задни габаритни светлини, стоп-светлини и светлини за обозначаване на най-външния габарит)

                  ECE/TRANS/WP.29/2017/223

                  Предложение за поправка 2 към преработка 8 на Правило № 13 (спирачни уредби на тежки превозни средства)

                  ECE/TRANS/WP.29/2017/45

                  Предложение за допълнение 9 към серия от изменения 04 на Правило № 19 (предни светлини за мъгла)

                  ECE/TRANS/WP.29/2017/23

                  Предложение за допълнение 21 към Правило № 23 (фарове за заден ход)

                  ECE/TRANS/WP.29/2017/24

                  Предложение за допълнение 1 към серия от изменения 04 на Правило № 27 (предупредителни светлоотразителни триъгълници)

                  ECE/TRANS/WP.29/2017/25

                  Предложение за допълнение 5 към Правило № 28 (устройства за звуков сигнал)

                  ECE/TRANS/WP.29/2017/3

                  Предложение за допълнение 18 към Правило № 38 (задни фарове за мъгла)

                  ECE/TRANS/WP.29/2017/26

                  Предложение за допълнение 1 към серия от изменения 01 на Правило № 39 (скоростомер и километражен брояч)

                  ECE/TRANS/WP.29/2017/11

                  Предложение за допълнение 5 към серия от изменения 01 на Правило № 43 (безопасни стъкла)

                  ECE/TRANS/WP.29/2017/12

                  Предложение за допълнение 11 към серия от изменения 01 на Правило № 45 (устройства за чистене на предни фарове)

                  ECE/TRANS/WP.29/2017/27

                  Предложение за допълнение 19 към Правило № 50 (предни и задни габаритни светлини, стоп-светлини и пътепоказатели за мотопеди и мотоциклети)

                  ECE/TRANS/WP.29/2017/28

                  Предложение за допълнение 6 към серия от изменения 01 на Правило № 69 (задни маркировъчни табели за бавнодвижещи се превозни средства)

                  ECE/TRANS/WP.29/2017/30

                  Предложение за допълнение 10 към серия от изменения 01 на Правило № 70 (задни маркировъчни табели за тежкотоварни и дълги превозни средства)

                  ECE/TRANS/WP.29/2017/31

                  Предложение за допълнение 1 към серия от изменения 01 на Правило № 73 (устройства за странична защита)

                  ECE/TRANS/WP.29/2017/17

                  Предложение за допълнение 16 към Правило № 75 (гуми за превозни средства от категория L)

                  ECE/TRANS/WP.29/2017/8

                  Предложение за допълнение 17 към Правило № 77 (светлинни устройства за паркиране)

                  ECE/TRANS/WP.29/2017/32

                  Предложение за допълнение 6 към серия от изменения 01 на Правило № 79 (кормилна уредба)

                  ECE/TRANS/WP.29/2017/10 + GRRF-83-08-Rev.3

                  Предложение за допълнение 9 към серия от изменения 06 на Правило № 83 (емисии от превозни средства от категории M1 и N1)

                  ECE/TRANS/WP.29/2017/42

                  Предложение за допълнение 5 към серия от изменения 07 на Правило № 83 (емисии от превозни средства от категории M1 и N1)

                  ECE/TRANS/WP.29/2017/43

                  Предложение за допълнение 19 към Правило № 87 (светлини за движение през деня)

                  ECE/TRANS/WP.29/2017/33

                  Предложение за допълнение 16 към Правило № 91 (странични габаритни светлини)

                  ECE/TRANS/WP.29/2017/34

                  Предложение за допълнение 8 към серия от изменения 01 на Правило № 98 (фарове с газоразрядни светлинни източници)

                  ECE/TRANS/WP.29/2017/35

                  Предложение за допълнение 13 към Правило № 99 (газоразрядни светлинни източници)

                  ECE/TRANS/WP.29/2017/36

                  Предложение за допълнение 7 към серия от изменения 01 на Правило № 101 (емисии на CO2/разход на гориво)

                  ECE/TRANS/WP.29/2017/44

                  Предложение за допълнение 9 към Правило № 104 (светлоотразителни маркировки)

                  ECE/TRANS/WP.29/2017/37

                  Предложение за поправка 2 към серия от изменения 06 на Правило № 107 (превозни средства от категории М2 и М3)

                  ECE/TRANS/WP.29/2017/13

                  Предложение за поправка 1 към серия от изменения 07 на Правило № 107 (превозни средства от категории М2 и М3)

                  ECE/TRANS/WP.29/2017/14

                  Предложение за допълнение 8 към Правило № 109 (регенерирани гуми за товарни превозни средства и техните ремаркета)

                  ECE/TRANS/WP.29/2017/9

                  Предложение за допълнение 6 към серия от изменения 01 на Правило № 110 (превозни средства, работещи със сгъстен природен газ/втечнен природен газ)

                  ECE/TRANS/WP.29/2017/15

                  Предложение за допълнение 7 към серия от изменения 01 на Правило № 112 (предни фарове, които излъчват асиметрична къса светлина)

                  ECE/TRANS/WP.29/2017/38

                  Предложение за допълнение 3 към серия от изменения 02 на Правило № 118 (огнеустойчивост на материалите)

                  ECE/TRANS/WP.29/2017/16

                  Предложение за серия от изменения 03 на Правило № 118 (огнеустойчивост на материалите)

                  ECE/TRANS/WP.29/2017/18

                  Предложение за допълнение 5 към серия от изменения 01 на Правило № 119 (светлини за завой)

                  ECE/TRANS/WP.29/2017/40

                  Предложение за допълнение 8 към серия от изменения 01 на Правило № 123 (адаптиращи се системи за предно осветяване (АСПО)

                  ECE/TRANS/WP.29/2017/413

                  Предложение за допълнение 1 към Правило № 138 (тихи пътни превозни средства (QRTV)

                  ECE/TRANS/WP.29/2017/6

                  Предложение за серия от изменения 01 към Правило № 138 (тихи пътни превозни средства (QRTV)

                  ECE/TRANS/WP.29/2017/7

                  Предложение за проектонасоки относно киберсигурността и защитата на данните

                  ECE/TRANS/WP.29/2017/46